# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 26

от 20.12.2018 г.

**Р Е Ш Е Н И Е**

**№ КЗЗ – 26**

**от 20 декември 2018 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1, във връзка с чл. 19 от Закона за опазване на земеделските земи:***

**1.** Утвърждава трасе за проектиране, с което се засяга около 13 314 кв.м земеделска земя, в т.ч. 7 063 кв.м трета категория и 6 251 кв.м четвърта категория, от която 9 841 кв.м поливна и 3 473 кв.м неполивна, частна и общинска собственост, за изграждане на обект: „Нов селскостопански надлез гара К. км 14+814.68 по Път 1 и км 14+813.04 по Път 2“, в землището на с. К., С. община, област С., по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

***ІІ. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**2.** На 1 444 кв.м земеделска земя, в т.ч. 1 266 кв.м трета категория и 178 кв.м пета категория, неполивна, общинска собственост, за изграждане на обект: „Местен път в местност „Р.”, поземлени имоти с идентификатори 61042.15.293, 61042.15.294, 61042.15.295, 61042.15.296, 61042.15.292, 61042.15.298, 61042.15.299, 61042.15.309, 61042.15.307, 61042.15.306, 61042.15.305, 61042.15.304, 61042.15.303 и 61042.15.302, в землището на с. Р., община С., област Б., при граници, посочени в приложените скици и влязъл в сила ПУП-ПП.

На основание чл. 30, ал. 4 от ЗОЗЗ такса не се заплаща.

**3.**

1. На 8 920 кв.м. земеделска земя, шеста категория, неполивна, общинска собственост, за изграждане на обект: „Спортен терен и детски площадки ”, в землището на с. Б., поземлен имот с идентификатор 03839.29.34, местност Дренков бряст, община М., област П., при граници, посочени в приложените скици и влязъл в сила ПУП – ПРЗ.

2. На 4 858 кв.м земеделска земя, от която 549 кв.м четвърта категория, 116 кв.м пета категория и 4 193 кв.м шеста категория, неполивна, общинска собственост, за изграждане на транспортен достъп, в землището на с. Б., поземлен имот с идентификатор 03839.29.20, община М., област П., при граници, посочени в приложената скица и влязъл в сила ПУП-ПП.

На основание чл.30, ал. 4 от ЗОЗЗ такса по чл.30 не се дължи.

**4.** На 1420 кв.м земеделска земя, седма категория, неполивна, собственост на община Правец, за изграждане на обект „Улици и техническа инфраструктура”, землище на с. Р., поземлен имот № 000407 и част от поземлен имот № 000499, местност „Бранището“, община П., област С., при граници, посочени в приложените скици и влязъл в сила ПУП–ПУР.

На основание чл. 30, ал. 2 от ЗОЗЗ за 1105 кв.м за техническа инфраструктура, се заплаща местна такса, определена от общински съвет Правец.

На основание чл. 30, ал. 4 от ЗОЗЗ за 315 кв.м за улиците такса не се дължи.

**5.** На общо 644 кв.м земеделска земя, в т.ч. 315 кв.м. шеста категория и 329 кв.м. некатегоризуема, неполивна, 329 кв.м. общинска собственост и 315 кв.м. частна собственост, за изграждане на обект: „Задънена улица от о.т.669а до 669в, прилежаща на кв.146 по плана на м. “с.Л.“”, в землището на с. Л., поземлен имот с идентификатор 44063.6217.3633 и части от поземлени имоти с идентификатори 44063.6217.350, 44063.6217.534, 44063.6217.537, 44063.6217.3629, 44063.6217.3631 и 44063.6217.3634, С. община, район „П.“, област С., при граници, посочени в приложения влязъл в сила ПУП – ИПР за ПИ 3374,3375 и 3376.

На основание чл. 30, ал. 4 от ЗОЗЗ за площта от 329 кв.м. – общинска собственост такса по чл.30 не се дължи. На основание чл.30, ал.1 от ЗОЗЗ за площта от 315 кв.м. – частна собственост С. община да заплати такса по чл.8, т.1 и т.4 на тарифата в размер на 376,74 лева.

**6.** На 2 367 кв.м. земеделска земя, девета категория, неполивна, собственост на община Нови пазар, за изграждане на обект: „Център за грижа за лица с умствена изостаналост”, в землището на с. П., местност „Дворни места”, имот с идентификатор 55292.141.1, община Н., област Ш., при граници, посочени в приложените скици и влязъл в сила ПУП – ПЗ.

На основание чл. 30, ал. 2 от ЗОЗЗ за земите от общинския поземлен фонд се заплаща местна такса, определена от общинския съвет.

***III. На основание чл. 40, ал. 1, т. 10 от Закона за опазване на земеделските земи:***

**7.** Разрешава временно ползване за срок до 20.12.2028 г., на 764 кв.м. земеделска земя, собственост на община Хаджидимово, за обект: “Преместваем обект за търговия-каравана“ в землището на с. С. имот с идентификатор 65108.23.178 община Х., област Б., при граници, съгласно приложените ситуационни схеми за разполагане на временните обекти.

След изтичане на срока инвеститорът да премахне съоръжението и да върне земята в първоначалния й вид или във вид, годен за земеделско ползване.

**8.** Разрешава временно ползване за срок до 20.12.2028 г., на 34045 кв.м. земеделска земя, собственост на община В., за обект: „Поставяне на преместваеми обекти-беседки и постройки“ в землището на с. И. имоти с № 000633 (8940 кв.м.), № 000431 (10443 кв.м.), № 000437 (9769 кв.м.) и в землището на с. О. имот с № 000429 (4893 кв.м.), община В., област Ш., при граници, съгласно приложените ситуационни схеми за разполагане на временните обекти.

След изтичане на срока инвеститорът да премахне съоръжението и да върне земята в първоначалния й вид или във вид, годен за земеделско ползване.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред Върховен административен съд.**